मार्को रोयस

मार्को रोयस जर्मन पेशेवर फुटबलर हुन् जो जर्मन बुन्डेसलिगा क्लब बोरूसिया डर्टमन्ड र जर्मनी राष्ट्रिय फुटबल टिमका लागि आक्रामक मिडफिल्डर, विङ्गर वा दोस्रो स्ट्राइकरको रूपमा खेल्ने गर्दछन । उनी आफ्नो वेग, प्राविधिक खेल र निपुर्णताका कारण चिनिन्छन् ।
रोयसले रट वेस एलेनमा जानु अघि आफ्नो युवा करियर बोरूसिया डर्टमन्डमा खर्च गरे । उनले सिनियर करियरमा ३ क्लबका लागि खेलेका छन् जसमध्ये बोरूसिया मोन्चेनग्लाडब्याचमा आफ्नो खेलमार्फत गहिरो प्रभाव पारेका थिए । रोयस मुख्यत: बायाँपट्टीबाट विपक्षीमाथी हमला गर्नका लागि चिनिन्छन् तथापि दुवै खुट्टाले सुक्ष्म रूपमा बल नियन्त्रण गर्न सक्ने बहुमुखी प्रतिभाका कारण उनी बायाँपट्टी र बीचबाट पनि खेल्न समर्थ छन् । वर्ष २०१२ उनका लागि सफलतम वर्षका रूपमा चिनिन्छ किनकी उनले सो वर्षमा १८ गोल र ८ एसिस्ट (गोलको अवसर) गरेका थिए । रोयस उक्त सिजन समाप्तीपछी डर्टमन्डमा जोडिएका हुन् । उनी ११ नम्बर जर्सीमा डर्टमन्डका लागि मैदान प्रवेश गर्दछन् ।
डर्टमन्डका साथमा रोयसले २०१३ डिएफएल-सुपरकप जितेका छन् । उनी २०१२ जर्मन वर्ष फुटबलर घोषित भएका थिए । फ्रान्ज बेकेनबर्गले रोयस र गोट्जेको जोडीको बारेमा भनेका छन
-" ... फुटबलका प्रतिष्ठित जोडीमध्ये रोयस र गोट्जेको जोडी जत्तिको बहुफलप्रद जोडी अरू कुनै छैन ।"
२०१३ मा ब्लुमबर्गले रोयसलाई यूरोपको चौथो उत्कृष्ट फुटबलरको रूपमा सुचिकृत गरेको थियो ।

अन्तराष्ट्रिय गोल
जर्मनीको गोल पहिले प्रदर्शित, प्रदर्शन र नतिजाको आधारमा:अन्तर्राष्ट्रिय गोल

 गोल  मिति  स्थान  विपक्षी  स्कोर  नतिजा  प्रतियोगिता १  २७ मे २०१२  सेन्ट ज्याकब पार्क, बसेल, स्विजरल्याण्ड    ३–५  ३-५  मैत्रीपूर्ण खेल २  २२ जुन २०१२  पीजीई एरिना डान्स्क, डान्सक, पोल्यान्ड    ३–१  ४-२  युइएफए युरो २०१२ ३  ११ सेप्टेम्बर २०१२  अर्नेष्ट हेपल-स्टेडीयन, भियाना, अस्ट्रिया    १–०  २-१  २०१४ फिफा विश्वकप छनौट ४  १२ अक्टोबर २०१२  एभिभा स्टेडीयम , डब्लिन, आयरल्यान्ड    १–०  ६-१  २०१४ फिफा विश्वकप छनौट ५  २–० ६  २६ मार्च २०१३  स्टेडियन नुनबर्ग, नुरेमबर्ग, जर्मनी    १–०  ४-१ २०१४ फिफा विश्वकप छनौट ७  ४–१ ८  २५ मार्च २०१५  फ्रिज वाल्टर स्टेडियन, केसर्सलौटर्न, जर्मनी    १–०  २-२  मैत्रीपूर्ण ९  २९ मार्च २०१५  बोरिस डिनामो अरेना, बिलिसी, जर्जिया    १–०  २-०  युइएफए युरो २०१६ छनौट

व्यक्तिगत जीवन
डिसेम्बर २०१४ मा रोयसलाई सवारी चालक अनुमति पत्र विना नै गाडी चलाएकाले £५,००,००० भन्दा बढी जरिवाना गराइएको थियो । दोषसिद्ध भेटिएपछी रोयसले भने "मैले यो गर्नुका कारण केही थिए जसलाई म आफैँले बुझ्न सकिन ।"
यो घटनाभन्दा पहिले उनी कार र पेट्रोलका व्यापारिक विज्ञापनमा पनि देखिने गर्थे ।

सन्दर्भ सामग्रीहरू

बाह्य कडीहरू

 जर्मन राष्ट्रिय फुटबल टिम  
 किकर विवरण 
 बुन्डेसलिगा विवरण

श्रेणी:जीवित मानिसहरू
श्रेणी:जर्मनीका फुटबल खेलाडीहरू
श्रेणी:सन् १९८९ मा जन्म